Mapa Bukovine i okruženja (Rumuni podrazumevaju veću teritoriju, obojeno u zeleno)
Karpati u Bukovini.
**Bukovina** (rum. *Bucovina*, ukr. *Буковина*, mađ. *Bukovina*, nem. *Bukowina*) je istorijski region koje danas dele Rumunija i Ukrajina.

Svoje zvanično nemačko ime (*die Bukowina*), dobila je dok je bila pod Austrijskom vladavinom (1775-1918), pod uticajem naziva koji su koristili sloveni (Poljaci, Ukrajinci i ostali) iz tih krajeva za ogromne bukove šume koje su se tamo prostirale.

Bukovina nije nikada ostvarila svoju totalnu autonomiju, kao država, već je uvek kroz istoriju bila u okviru neke druge države.

Istorija
--------

U 5. veku Bukovinom su vladali Avari, pa sve do 7. veka kada su se pojavili Sloveni koji su se tu tada i naselili. Od 9. do 14. veka Bukovina potpada pod vlast Kijevske Rusije koja tada naglo jača. U tom periodu nastaju Galicija i Lodomerija kao regioni u Bukovini.

U periodu od 1349. do 1384. godine severni deo Bukovine potpada pod vlast Kraljevine Poljske a južni deo podpada pod vladavinu Moldavije. U tom periodu se i uzdiže grad Sučava koji i 1388. godine postaje sedište okruga koji je bio pod vladavinom Moldavije.

Između 1385. i 1569. godine vlast nad severnim delom Bukovine naizmenično dele Kraljevina Poljska i Moldavija. U 16. veku, tačnije 1512. godine, Moldavija podpada pod vlast Turaka a istovremeno i celokupna teritorija Bukovine. Severni deo Bukovine se vratio pod Poljsku vlast 1541. godine.

Posle nemilih događaja u Madefalvi, 1764. godine, nekoliko hiljada Sekelja se iseljava iz Erdelja i odlazi prvo u Moldaviju a ubrzo zatim i u Bukovinu gde osnivaju svojih pet sela Andrašfalva, Hadikfalva, Fogadjišten, Ištenšegitš i Jožeffalva. Tokom 19. i 20. veka Sekelji su napustili ta sela, i vratili se u stara staništa ili prešli u novoosnovana kao što su: Skorenovac, Vojlovica i Ivanovo, tokom velike seobe Sekelja u 1883. godini. Od toga doba je i nastao pojam Bukovinski Sekelji.

Tokom 1772. godine došlo je do podele Bukovine između tadašnje Poljske, Austrije i Rusije. Posle pobede Austrije i Rusije protiv Turske, 1775. godine, Austrija dobije i deo Moldavije i samim tim oblast oko Sučave kada Bukovina dobija autonomiju u okviru Austrijske monarhije.

Stanovništvo
------------

Zbog mnogobrojnih istorijskih promena vladara i seoba naroda u Bukovini je stanovništvo veoma šaroliko po nacionalnosti, ali se može reći da na jugu Bukovine većinom žive Rumuni a na severu slovenski narodi (Ukrajinci, Rusi).

### Bukovina kao celina

Po popisu iz 1910. godine Bukovina je imala ukupno 800.198 stanovnika i od toga Rusina (Ukrajinci) 38,88 %, Rumuna 34,38 %, Nemaca 21,24%, Jevreja 12,86%, Poljaka 4,55%, Sekelja 1,31%, Slovaka 0,08%, ostalo su bili Rusi, Italijani, Srbi, Hrvati, Turci, Jermeni i Romi.

Po podacima iz popisa u Austro Ugarskoj broj stanovnika po godinama je bio:

| Година | Rumuni | Rusini (Ukrajinci) | Ostali |
| --- | --- | --- | --- |
| 1786 | 91,823 | 67,8 % | 31,671 | 23,4 % | 12.000 | 8,8 % |
| 1848 | 209,293 | 55,4 % | 108,907 | 28,8 % | 59,381 | 15,8 % |
| 1869 | 207.000 | 40,5 % | 186.000 | 36,4 % | 118,364 | 23,1 % |
| 1880 | 190,005 | 33,4 % | 239,960 | 42,2 % | 138,758 | 24,4 % |
| 1890 | 208,301 | 32,4 % | 268,367 | 41,8 % | 165,827 | 25,8 % |
| 1900 | 229,018 | 31,4 % | 297,798 | 40,8 % | 203,379 | 27,8 % |
| 1910 | 273,254 | 34,1 % | 305,101 | 38,4 % | 216,574 | 27,2 % |

### Ukrajinski deo Bukovine

Po popisu iz 1995. godine, procentualni odnos stanovništva u Černivačkoj oblasti bio je sledeći:

* 75% Ukrajinci
* 10% Rumuni
* 9,0% Moldavci
* 6,0% Rusi
* 1,7% Jevreji
* 0,5% Poljaci

### Rumunski deo Bukovine

Po popisu iz 1992. godine procentualni odnos stanovništva u oblasti Sučava je bio sledeći:

* 96,6% Rumuni
* 1,4% Ukrajinci
* 0,7% Romi
* 0,3% Nemci
* 0,4% Poljaci
* 0,1% Sekelji (Mađari)

Posleratne podele
-----------------

Posle Prvog svetskog rata i raspada Austro−Ugarske 1918. godine, Rumuni koji su živeli u Bukovini su izglasali priključenje Rumuniji, ali je severni deo još ostao pod vlašću Ukrajine.

Senžermenskim ugovorom iz 1919. godine ceo južni deo Bukovine potpada pod rumunsku vlast i postaje deo Rumunije.

Posle Drugog svetskog rata mirovnim sporazumom u Parizu, Ukrajina definitivno dobija Oblast Černivci, dok oblast Sučave ostaje Rumunima.

Važniji gradovi
---------------

  


|  |  **Historija Sekelja**  |  |
| --- | --- | --- |
| 
 **Predanja Sekelja**

Spisak hunskih vladara • Huni • Utiguri • KutriguriKama Tarkan • Ru-u • Bleda • Atila 406−453Hunski luk • Mađarski luk

 

 **Erdelj**

 Erdelj Sikuleni • Sikulicidium Olt (reka) Sekelji Janoš Hunjadi

 

 **Velike seobe Sekelja**

 Bukovina  Sučava (reka)  Maneuti † Jakobešti † Tibeni † Dornešti † Vorniceni Mari

 

 **Kultura Sekelja**

 Kopja  Sekelj kapija  Rovaško pismo

 

 **Banatski Sekelji**

 Skorenovac  Ivanovo (Pančevo)  Vojlovica

 

 **Vidi (Sekelji) još:**

Čango • Paloci • Kumani • Jasi • Hajdu (Mađari)Mađarska imena • Mađarska imena (pravila)Turul ptica • ČardašIstorija Mađarske • Mađarsko-rumunski rat (1919)

  |
|  |  **Kategorija:Istorija Sekelja**  |  |

* Na severu: Černivci (ukr. *Чернівці*, rum. *Cernăuţi*)
* Na jugu: Sučava (rum. *Suceava*, ukr. *Сучава*)